
Forord


I min spæde kristne barndom som 47-årig var Esters Bog fra Bibelen (1992-udgaven) den nemmeste bog at læse, fordi den var så ligetil og levende. Det var en helt fantastisk oplevelse at læse en bog og så være der selv. Jeg blev en del af historien, men ikke altid den samme person.


Denne naive tilgang blev ikke ved, og vendepunktet skete ret pludseligt, da jeg en dag fik øje på en detalje, som skulle tage de næste mange år at udforske. Denne fantastiske detalje står i Esters bog kapitel 9 og begynder i vers 6 og slutter i vers 10, og hele optrævlingen af verset gav mig den ene åbenbaring efter den anden i mange år, og det giver mig stadig stor glæde at huske tilbage på.


Nu spekulerer du sikkert på, hvad det var for en detalje, der gav mig sådan et hovedbrud! Og det vil jeg da gerne fortælle dig.


Det handler om Hamans ti sønner, som også skulle dræbes, hænges i en galge ligesom deres far. Hvorfor skulle de det, og hvad betyder det?


Hvorfor står de ti sønner med deres navns nævnelse, uden at der står hvorfor?


Det måtte jo have en betydning, men hvilken? Den eneste ledetråd var, at de var nævnt med deres navne.


Jeg prøvede at snakke med andre om det, men der var ingen gode svar.


En dag jeg var på nettet, kom jeg i snak med en rabbi fra Chabad i Jerusalem. Han gjorde mig opmærksom på en mand, Moses Isserles (1520-1572), som havde skrevet en bog ”Mechir Yahin” om Esters Bog, som skulle vise, at ”Menneskets formål er at søge efter tingenes årsag og betydning”, og at Hamans sønners navne er navnene på ti kødelige menneskelige funktioner og egenskaber. Disse funktioner og egenskaber kan enten bruges til egoistiske formål eller til Guds almennyttige formål.


Isserles forklarer hele Esters Bog som en metafor for et menneskes indre kampe. Mordokaj symboliserer menneskets gode egenskaber og Haman de dårlige. Efterhånden som mennesket bliver ældre, bliver det kødelige svagere, og de onde drifter aftager. Som et billede på dette, bliver Hamans ti sønner hængt af jøderne.


I Esters Bog ser vi denne interne kamp udspille sig – og den samme interne kamp finder også sted i dig og mig, og det uanset om du er kristen eller ej. Derfor er den bog også top-aktuel både i dag og i morgen og lige til denne verdens ende.


I det hele taget er informationerne i denne bog ikke kun en beskrivelse af Esters Bog. Den beskriver også nogle af de skjulte budskaber, som Gud har gemt lidt af vejen i hele Bibelen.


Måske tror du ikke, at der er hemmelige budskaber i Bibelen eller i Esters Bog, men det er der. Se f.eks. disse par linjer, som står i Bibelen:


Det er Guds ære at holde en sag skjult, det er kongers ære at udforske en sag. (Ordsp 25,2)


Kongers ære: I virkeligheden betyder ordet ”ære” også ros eller rosværdigt, så det er rosværdigt at udforske det, der står i Bibelen. Gud roser altså den, der udforsker skriften i Bibelen!


Dette eksempel er kun et af mange i bogen, der er fyldt med guldkorn og skjulte beskeder til os.


Min hensigt med at skrive denne bog er at give dig nøglen til at låse Esters Bog op. Når du har nøglen, vil du selv kunne udforske resten af de budskaber, en kærlig Gud har skrevet, ikke kun til sit folk, Israel, men også til os, som ikke er af jødisk afstamning.


Min pointe er, at Esters Bog i virkeligheden handler om alt det, der foregår inde i dig selv. Med denne synsvinkel er kongeriget dig, alle personerne og deres personlige egenskaber er i dig, og alle personerne er aspekter i dig.


Men inden vi går i gang, så er det vigtigt for mig at fortælle dig, at uanset hvem du er, uanset om du tror, at Jesus Kristus er Guds søn, eller om du tror på Gud eller ej, så er sandheden, at Gud elsker dig. Han elsker dig lige så meget, som Han elsker sin egen søn, Jesus Kristus. Og det ved jeg, fordi Gud i sit ord, Bibelen, har skrevet det i klart sprog:


Den herlighed, du (Gud Fader) har givet mig (Jesus), har jeg givet dem (Jesu disciple), for at de skal være ét, ligesom vi er ét, jeg i dem og du i mig, for at de fuldt ud skal blive ét, for at verden skal forstå, at du har udsendt mig og har elsket dem, som du har elsket mig. (Joh 17, 22-23)









1. Introduktion


Himmeriget er som en skat i marken, og den måde, vi graver efter en gemt skat på, er den måde, vi skal læse Guds Ord på – at grave skatten frem. Disciplene havde ører, der ønskede at høre, at vide, hvad lignelserne betød, så Jesus forklarede lignelserne for dem – fordi de havde ører til at høre, og det er også meningen, at vi skal have det.


Det er Guds ære at holde en sag skjult, det er kongers ære at udforske en sag. (Ordsp 25,2)


Der er altså guldkorn at finde, når vi udforsker Guds Ord, hvilket denne bog kommer til at vidne om. Det er med de øjne, vi vil udforske Esters Bog.


Vi har Bibelens ord for, at hvis vi vil lytte, så vil Gud honorere det. Se bare, hvad der står om den, der har besluttet sig for at ville lytte, høre og gøre.


I Det Nye Testamente betyder det at høre både at lytte og at gøre det, Ordet siger. Så hvis du har besluttet i dit hjerte, at høre og at gøre, så kan du se i Åbenbaringsbogen kapitel 2 og 3, hvad det betyder for dig. Herunder kan du se, hvad Gud siger om den, der sejrer ved at høre og gøre, hvad han eller hun har hørt:




	Så vil jeg, altså Jesus, give at spise af livets træ, som står i Hans paradis, og vedkommende skal ikke skades af den anden død, ildsøen.


	
Ham vil jeg give af den skjulte manna og give ham en hvid sten og indskrive på stenen et nyt navn, som ingen kender, undtagen den, som får det.


	Ham vil jeg give magt over folkene.


	Han skal klædes i hvide klæder, og jeg vil aldrig slette hans navn af livets bog, men vedkende mig hans navn over for min Fader og hans engle.


	Dig vil jeg gøre til en søjle i min Guds tempel, og han skal aldrig mere fjernes, og på ham vil jeg skrive min Guds navn og navnet på min Guds by, det ny Jerusalem, der kommer ned fra Himlen fra min Gud, og mit nye navn


	Dig vil jeg give sæde hos mig på min trone, ligesom jeg har sejret og har taget sæde hos min fader på hans trone.





Det er faktisk nogle helt forrygende løfter, Gud har givet os her, når vi har besluttet os i vores hjerte, at vi vil høre og gøre, hvad Han har at sige til os. Nu er vi jo mennesker, og selv om vi indimellem har besluttet os for noget, så hænder det, når det kommer til stykket, at vi kan blive lidt forlorne og miste modet til at udføre det, Gud vil, eller måske bliver vi pludselig i tvivl om, hvorvidt vi har hørt fra Gud eller ej. Her gælder det om at være opmærksomme på, at det er vores kød, der vil forhindre os i at få en velsignelse. Ligesom Ester, der reagerede kødeligt, da Mordokaj ville have, at hun skulle gå til Kongen for at bede for sit folk. Efter tre dage og tre nætters faste fandt hun modet til at udføre den opgave, hun havde fået tildelt. Det vil du også få. Faste fra vores kødelige behov vil give vores åndelige del mere magt til at gøre det, Gud ønsker af os, og samtidig vil der være betydelige gevinster i vores vandring med Gud. Vores forhold til Gud vil blive mere intimt og vores åndelige udvikling vil tage mere fart i takt med, at de kødelige vaner bliver mindre. Samtidig med vil vi blive mere opmærksomme på de evige gevinster, som beskrevet ovenfor. Vi vil mærke os tættere på Gud, og vores tro vil vokse. Det er min bøn og mit håb for dig, at du får lige så meget ud af at læse denne bog, som jeg selv har fået ved at udforske og skrive den.


Tættere på Gud


Tidligere så vi, at når vi udforsker en sag, som vi gør i denne bog, for at finde de skjulte skatte, så får vi selv gavn af det. Så når du gør det, vil Gud ære det og tale til dig personligt – og når Han har gjort det, vil du være ændret for evigt, til gavn for både dig selv og for alle andre mennesker, du har forbindelse til, og selvsagt også for din familie.


Samtidig var det præcis sådan, Jesus gjorde det med sine disciple, og jeg personligt kan ikke vente med at finde flere skatte og vokse mere hen imod den person, jeg kan blive. Dette studie af Esters Bog giver både dig og mig en fantastisk mulighed for at vokse os tættere på Gud, få et mere intimt forhold til Ham og komme til at ligne Ham mere og mere. Vores legeme er lige så minutiøst bygget op som Tabernaklets tempel i det gamle testamente. Vores legeme er et telt, en midlertidig bolig / tilholdssted for vores sjæl (sind) og ånd.


Fredens Gud hellige jer helt og holdent og bevare fuldt ud jeres Ånd og sjæl og legeme lydefri (fejlfri) ved vor Herre Jesu Kristi komme! (1 Thess 5,23)


Det viser, at Guds måde at påvirke os på er, at Hans Ånd i os påvirker vores sjæl og derefter vores fysiske Legeme. Guds måde er altså at bruge den stærkeste del af os, som er Hans perfekte Ånd, som bor i vore hjerter til at påvirke de svagere dele af os og gradvis styre os i retning af den person, Han ønsker, vi skal udvikle os til at blive.


For at se, hvor perfekt det i virkeligheden er, kan du kikke i Det Gamle Testamente for at se, hvor minutiøst Han har udformet Tabernaklet. Han er præcis lige så omhyggelig med at ændre os indefra. Tænk bare, Gud Fader har så meget omsorg for hver eneste af os, også for dig, at Han begynder en indre fornyelse af os, præcis i det øjeblik vi begynder at tro på, at Han er Gud, Jesu Kristi Fader.


Satans måde at påvirke os på er Legeme - Sjæl – Ånd. Satan angriber altså den svageste del af os først, derefter vores sjæl, og hvis vi falder for yderligere fristelser, vores ånd. Det kommer vi til at se nærmere på gennem denne bog, men lige nu er det nok at vide, at Satan ikke har den myndighed som Gud Fader, Jesus Kristus, og du har.


Tænk, at du faldt fra himlen, du strålende morgenstjerne! Du er slynget til jorden, du som besejrede folkene. Du sagde ved dig selv: »Jeg vil stige op til himlen, højt over Guds stjerner rejser jeg min trone; jeg tager sæde på bjerget, hvor guderne samles, i det yderste nord. Jeg stiger op over skybankerne, gør mig lige med den Højeste.« Men du er blevet styrtet i dødsriget, ned i afgrundens dyb. Når de ser dig, vil de stirre på dig og lægge nøje mærke til dig: ”Var det ham, der fik jorden til at ryste og fik kongeriger til at vakle?” (Es 14,12-16)


Når Satan angriber, ham som blev smidt ud af himlen, fordi han blev hovmodig og forsøgte at gøre sig lige med Gud, så skal du vide, at han ikke har magt over dig, når du bærer Guds Ånd i dig. Du er i sikkerhed hos Gud.


At Satan ikke kan tvinge dig, betyder dog ikke, at han undlader at prøve at overrumple dig eller prøver at forføre dig til at begynde at handle ud fra din kødelige natur. Men han har ikke magt til at tvinge dig. Guds Ånd i dig er stærkere end ham, og det kan bedst vises med et vers i Jakobs bog i Bibelen:


I skal altså underordne jer under Gud; og I skal stå Djævelen imod, så vil han flygte fra jer. (Jak 4,7)


Ordet flygte er et primært verbum: at løbe væk (bogstaveligt talt eller billedligt); implicit for at afværge et angreb; analogt for at forsvinde, undslippe, flygte.


Så når vi er underlagt Gud og siger nej til Satans forslag, vil han flygte fra os for at undgå konflikten med Ham, som vi har underlagt os, Jesus Kristus, Gud, som bor i os. Satan er bange for hvilke konsekvenser det vil have, hvis han ikke fjerner sig fra os. Ikke fordi vi er noget i os selv, for vi er kun noget og har kun magt på grund af Ham, som bor i os, Faderens Ånd.


For i ham bor hele guddomsfylden i kød og blod, og i ham, som er hoved for al magt og myndighed, er I blevet fyldt med den. I ham blev I også omskåret, ikke med hånden, men ved at aflægge det syndige legeme, ved omskærelse til Kristus, da I blev begravet sammen med ham i dåben, og i den blev I også oprejst sammen med ham ved troen på Guds kraft, der oprejste ham fra de døde. Også jer, der var døde i jeres overtrædelser, uomskårne på kroppen, gjorde Gud levende sammen med ham, da han tilgav os vore overtrædelser. Han slettede vort gældsbevis med alle dets bestemmelser imod os; han fjernede det ved at nagle det til korset; han afvæbnede magterne og myndighederne, stillede dem offentligt til skue og førte dem i sit triumftog i Kristus. (Kol 2,9-15)


Her står det sort på hvidt, at Satan ikke har noget at komme efter i vores liv. Han kan ikke bilde os ind, at vi er dårlige mennesker og er skyldige i et eller andet. Gælden er betalt af Jesus, vi er frikendt og retfærdige, vi er ikke syndere, selvom vi synder hver dag i ord, tanke eller handlinger, men de synder har Jesus også betalt for, de er alle sammen fjernet helt og aldeles fra dig. De er naglet til korset, og Jesus har betalt for hver eneste af dem. De er udslettede, ikke eksisterende. Jesus sagde: ”DET ER FULDBRAGT”, og det er det. Jesus gjorde det.


Guds navn i Esters Bog


Esters Bog er en af de bøger i Bibelen, som ikke nævner Guds navn med et eneste ord. Og det er rigtigt nok, at du ikke kan finde ordet Gud i teksten. Der er bare lige det, at Gud altid er med os i hverdagen og konstant forsøger at lede os i den rigtige retning.


Sådan er det også i Esters Bog. Der er fem steder, hvor det bliver tydeligt, at Gud ønsker at vise os, at Han altid forsøger at hjælpe os i den rigtige retning og dermed også, hvilke beslutninger der kommer fra Ham, og hvilke der er vores egne kødelige ønsker og beslutninger. I den originale tekst, som er i de originale skriftruller, kan man i nedenstående fem vers se Guds navn i akrostisk form. Akrostisk form er en slags kode, som f.eks. blev benyttet i sidste verdenskrig. Det går ud på, at første bogstav i hver linje tilsammen danner et eller flere ord.


Guds navn nævnes i fem vers: 1,20 + 5,4 + 5,13 + 7, 5 + 7,7.


Så når kongens edikt er proklameret i hele sit rige, vil alle kvinder respektere deres mænd, fra de mindste til de største. (Est 1:20)


Skriftstedet kommer fra den kødelig beslutning i Esters Bog 1,13: ”og han rådspurgte vismændene, der var kyndige i at tyde tiderne.”


Derfor vendes ordet: HERREN til NERREH i den akrostiske form. (Sl 1, 1)





	Skriftsted

	Ester 1,20

	Ester 5,4

	Ester 5,13

	Ester 7,7

	Ester 7,5





	Akrostik




	NERREH

	HERREN

	NERREH

	HERREN

	JEG ER





	Beslutning


kom fra

	Est 1,13

	Est 4,8

	Est 5,9

	Est 4,7,9

	2 Mos


17,14-15





	

	Ahasverus

	Mordokaj

	Haman

	Mordokaj

	Xerxes





	Kød/Ånd

	Kødet

	Ånden

	Kødet

	Ånden

	Faderen







I Esters bog fungerer den sådan, at Guds navn er stavet enten forfra eller bagfra med det første bogstav i de første ord i en sætning. Hvis det er stavet forfra, betyder det, at beslutningen kommer fra Gud, og hvis det er stavet bagfra, kommer beslutningen fra os selv, altså vores kødelige del.


Gud fortæller os på den måde, at Han er helt og holdent til stede og holder et vågent øje med begivenhederne, selv om vi ikke kan se Hans navn nævnt i selve bogen.


Disse fem eksempler er virkelig værdifulde at tænke lidt over, når du en dag har tid. Læs de begivenheder, der støder op til selve beslutningen, så vil du se, at når beslutningerne kommer fra Ånden, så er der sejr i vente, og når beslutningerne kommer fra kødet, så er der vanskeligheder i vente. Jeg tror, at Gud vil fortælle os noget rigtig vigtigt her, men ikke kun her – det er ikke uden grund, at denne Bog skal læses højt for hele Hans folk, de israelske borgere, hvert år. Tænk, den levende Gud fortæller sit folk, at de skal læse hele Esters Bog hvert eneste år, og grunden kan kun være, at der er noget i den, de skal opdage, noget som er af vital betydning for deres eksistens, og jeg vil påstå, at de er lige så vigtige for hele menneskehedens eksistens og dermed også for dig og mig.


En sådan bombastisk påstand bør jo nok følges op af en form for bevis, og jeg kom til at huske på disse to vers fra Paulus andet brev til Timotheus:


Ethvert skrift er indblæst af Gud og nyttigt til undervisning, til bevis, til vejledning og til opdragelse i retfærdighed, så at det menneske, som hører Gud til, kan blive fuldvoksent, udrustet til al god gerning. (2 Tim 3:16)


Hvis du vil være rigtig god ved dig selv, så tager du din bibel frem og læser hele andet brev til Timotheus, som viser, at Gud virkelig prøver at vise, hvor meget Han elsker alle mennesker, uanset om de tror, Han er Gud, eller ej.









2. Viljen og Ånden


I Esters Bog kapitel 1 holder Kong Xerxes (Ahasverus) af Persien en fest for sine hoffolk og embedsmænd, og han vil gerne vise dem sin smukke hustru, Dronning Vashti. Hun nægter imidlertid at møde op, og det betyder, at hun bliver afsat som dronning af frygt for, at andre kvinder vil begynde følge hendes eksempel og gøre oprør mod deres mænd.


Vi begynder nu at kikke på bogen med åndelige øjne. Kongen i Esters bog er et aspekt af dig og et aspekt af dit liv, og hele Kongeriget Susa er hele dig. Alt det, der foregår i Susa, er også ting, der foregår i dig. Derfor er det sådan en vital bog for mennesker, at Gud har sagt til sit folk, Israel, at den skal læses højt for hele befolkningen hvert år under Purim festen.


Kongen i Esters bog


Hvad gør Kongen i dette kapitel? Han spørger sine rådgivere, før han træffer beslutningen, så deraf kan vi se, at Kongen er den stærkeste del i os. Kongens navn er Xerxes, det betyder den mægtige.


De forskellige personer i Esters bog har den funktion, som deres navn betyder, og det er også deres karakter. Kongen er den stærkeste og han træffer beslutningerne. Kongen er vores vilje.


Eksempel fra Esters Bog 4,9: Hatach/Hatak bringer sandhed fra Mordokaj til Ester. Hatach betyder sandhed, og hans karakter er sandhed.


Dronningen i Esters bog


Dronning Vashti, smuk udadtil, men kun udadtil; Dronningen er vores naturlige ånd, som vi har fra fødslen. Kongen (viljen) skal have en Dronning (en ånd), og deres forhold skal være baseret på et fællesskab, hvor de skal være ét og arbejde i samme retning. Derfor kan vi allerede nu se, at Kongen og Dronningen, viljen og ånden i Esters bog, vil noget forskelligt. De har forskellige motiver.


Hvordan er forholdet mellem Kongen og Dronningen?


Det er meget tydeligt, at der er spændinger, idet Dronningen ikke kom, da Kongen sendte bud efter hende. I den kultur var det helt respektløst, og det blev tydeligt ved den reaktion, det forvoldte hos vismændene.


Men dronning Vashti nægtede at følge kongens befaling, som eunukkerne overbragte hende. Da blev kongen meget vred; harmen vældede op i ham, og han rådspurgte vismændene, der var kyndige i at tyde tiderne. Kongens anliggender blev nemlig forelagt dem, der var kyndige i lov og ret. (Est 1,12-13)


Vismændenes reaktion viser tydeligt, hvor respektløst det var, at Dronningen ikke adlød Kongen, da han sendte bud efter hende.


Da sagde Memukan henvendt til kongen og stormændene: »Det er ikke kun mod kongen, dronning Vashti har forbrudt sig, men også mod alle stormændene og alle folkene overalt i kong Ahasverus’ provinser. For rygtet om dronningen vil spredes blandt alle kvinderne og få dem til at ringeagte deres ægtemænd; man vil jo sige: Kong Ahasverus befalede, at dronning Vashti skulle føres frem for ham, men hun kom ikke! Allerede i dag vil Persiens og Mediens fornemme damer, der har hørt rygtet om dronningen, omtale det for alle kongens stormænd, og så bliver der ringeagt og vrede! Hvis det behager kongen, så lad der udgå en kongelig befaling, der skal indskrives i Persiens og Mediens love, så den ikke kan ophæves: Vashti må ikke længere træde frem for kong Ahasverus. Dronningeværdigheden skal kongen tildele en anden kvinde, der er bedre end hun. (Est 1,16-19)


Lad mig stille dig et spørgsmål. Hvis nu Jesus beder dig om at gøre noget, hvordan reagerer du så? Ja, hvis du er døbt til Ham og bærer af Hans Ånd, Helligånden, så vil Helligånden forsøge at få dig til at gøre det, Jesus beder dig om. Men i Esters bog er Vashti bærer af den gamle natur, idet hun reagerer kødeligt på Kongens befaling. Hun er den gamle natur, inden Helligånden flytter ind.


Hvad var Guds første befaling til Adam og Eva?


Og Gud velsignede dem og sagde til dem: »Bliv frugtbare og talrige, opfyld jorden, og underlæg jer den; hersk over havets fisk, himlens fugle og alle dyr, der rører sig på jorden!« (1 Mos 1,28)


Faderen velsignede dem til at udføre Hans befalinger, ikke kun Kongen, så Kongen har altså brug for en Dronning for at kunne regere og have herredømmeti kongeriget. Desuden må Kongen og Dronningen have det rette forhold til hinanden for at regere landet.


Hvordan havde Kongen det, da Vashti nægtede at komme? Han var vred, frygtsom og rastløs. Hans stolthed var såret, og deres forhold var årsag til denne spænding.


Kong Xerxes havde lidt et stort nederlag ved Salamis, da han forsøgte at erobre Grækenland, og derfor mente han, at han havde behov for at vise sin magt og styrke frem for hele det persiske rige. Det var i virkeligheden derfor, han holdt den store fest og imponerede gæsterne, men da Vashti nægtede at komme, blussede nederlaget op igen, og han blev rastløs. Vred, frygtsom, rastløs. Hvordan kan du træffe beslutninger, når du er vred, frygtsom, rastløs og uden fred? Mens du er hjemme eller på arbejdet? Hvordan bliver dine beslutninger, når du ikke er i balance med dig selv? Faktisk er deres forhold et billede på os og vores relationer, før vi blev kristne.


Forholdet mellem Jesus og Kirken


Kongen skal have en Dronning, og deres forhold skal være baseret på et fællesskab, hvor de skal være ét og arbejde i samme retning. Hele kapitlet er et billede af vores indre, før vi blev kristne, og som handlingen skrider frem, vil det blive tydeligt hvorfor. Hvad med forholdet mellem Jesus og Hans brud/menighed?


I skal underordne jer under hinanden i ærefrygt for Kristus, I hustruer under jeres mænd som under Herren; for en mand er sin hustrus hoved, ligesom Kristus er kirkens hoved og sit legemes frelser. Ligesom kirken underordner sig under Kristus, sådan skal også I hustruer underordne jer under jeres mænd i alt. Mænd, elsk jeres hustruer, ligesom Kristus har elsket kirken og givet sig hen for den for at hellige den ved at rense den i badet med vand ved ordet, for at føre kirken frem for sig i herlighed, uden mindste plet eller rynke, hellig og lydefri. Sådan bør også mændene elske deres hustruer som deres eget legeme. Den, der elsker sin hustru, elsker sig selv. Ingen hader jo sin egen krop, men nærer og plejer den, som Kristus gør med kirken. For vi er lemmer på hans legeme. Derfor skal en mand forlade sin far og mor og binde sig til sin hustru, og de to skal blive ét kød. Dette rummer en stor hemmelighed - jeg sigter til Kristus og kirken. (Ef 5,21-32)


Forholdet mellem Jesus Kristus og kirken bliver smukt sammenlignet med forholdet mellem kvinden og manden, og det er nødt til at være gensidigt respektfuldt. De bøjer sig for hinanden, hvilket er det samme, der sker mellem Jesus Kristus og Kirken. Kirken, os, vi bøjer os for Kristus i alle anliggender. Han døde for os, og vi lader vores kød langsomt dø i takt med, at vi udvikler os efter Helligåndens anvisninger, så vores kødelige natur langsomt dør ud. I realiteten vil det sige, at både mandens og kvindens kød bliver mindre og mindre betydningsfuldt i forholdet, og vores ønsker og handlinger bliver mere og mere i overensstemmelse med Kristi anvisninger. Det sker ikke kun på det personlige plan mellem mand og kvinde, men også med hele menigheden og hele Kirken. Det medfører samme gensidighed mellem Kristus og Kirken, som der er mellem mand og kvinde.


Inden vi kom til at tro på Gud, var vores vilje ikke ét med Guds Ånd. Vi var rastløse og havde en indre stolthed. Vores vilje troede, at vi var nødt til at vise os selv frem. Målet med viljen var at have det bedste hus, bedste bil, fineste tøj, bedste job, bruge det bedste luftfartsselskab, have det bedste udseende, at være slank, at være stærk, at være perfekt, have de bedste historier på de sociale medier – Så vi kunne føle os ok, accepterede, betydningsfulde, og føle os sikret på alle måder. Dengang, hvis alle de mål, vi havde sat os, ikke blev opfyldt, kunne det få os til at føle os ikke ok og mindreværdige. Vores egen natur er kort sagt at vise os selv frem mens Guds natur i os er at vise Gud frem.


Inden vi blev kristne, var relationen mellem vores vilje og Guds Ånd ikke eksisterende; der var adskillelse mellem dem og en evig kamp.


For kødets lyst står Ånden imod, og Ånden står kødet imod. De to ligger i strid med hinanden, så I ikke kan gøre, hvad I vil. (Gal 5,17)


I hele Esters bog er Kongen vores vilje, Dronningen som Vashti er vores naturlige ånd, og Dronningen som Ester er Guds perfekte Ånd, Helligånden, som vi modtager i Helligåndens dåb. Det nye menneske med en ny, retfærdig natur og en perfekt Ånd.




OEBPS/images/cover.jpg
/
4

-

| N@GLER TIL DIN KRISTNE V&KST 1

.





OEBPS/nav.xhtml






		Indholdsfortegnelse



		Forord



		1. Introduktion

		Tættere på Gud



		Guds navn i Esters Bog









		2. Viljen og Ånden

		Kongen i Esters bog



		Dronningen i Esters bog



		Hvordan er forholdet mellem Kongen og Dronningen?



		Forholdet mellem Jesus og Kirken









		3. Forførende ånder

		Resumé af Viljen og Ånden



		Kongen har stadig brug for en Dronning



		Spørg Jesus til råds



		Sat til side



		Eunukkerne i Susa er også i os



		Ester bringes til paladset



		Mordokajs karakter



		Fornyelse af sindet









		4. Viljens port

		Helligåndens opgave



		Hvad sker der fysisk ved Kongens port?



		Klipning af fårene



		Den første kærlighed



		Helligånden flytter ind



		Gaver og ferie



		Mordokaj i Kongens port









		5. Den indre kamp

		Hvad hører vi og hvordan hører vi?



		Konflikten i dig og mig



		Vandre med Jesus i Åndens kraft



		Vores kødelige og åndelige virkelighed



		Når Gud ønsker, at du skal vokse



		Helligånden bøjer sig ikke



		Ånden og kødets kamp



		Hvad vælger jeg?



		Den evindelige kamp på jorden



		Lydighed og Mordokaj



		Bed for fred og velstand









		6. Modstanderens strategi

		Åndens gaver og Åndens frugter



		Modstanderens strategi: Første trin



		Modstanderens strategi: Andet trin



		Modstanderens strategi: Tredje trin



		Modstanderens strategi: Fjerde trin



		Forskellen på Satans og Guds måde at handle på



		Når vi træffer en kødelig beslutning









		7. Hele sandheden

		Mordokaj sørger



		Umodne kristnes handlinger



		Sandheden kommer via Helligånden



		Et tidspunkt som dette



		Den åndelige indsigt fra Esters bog









		8. Genoprettelse

		Frihed



		Frihed og genoplivning



		Genoprettelse



		Synden modnes



		Kød, Ånd, Vilje









		9. Giv Helligånden æren

		Den mand, Kongen vil hædre



		Vent på Gud



		Kødet skal ikke sejre over Ånden



		De særlige datoer



		Jesus har vundet









		10. Lad kødet dø

		Kødet og Ånden



		Jesu død og Esters Bog



		Esters bøn



		Esters anden middag



		Omvendelse



		Getsemane-valg



		Resultatet af kongens valg









		11. Sejren er vundet

		At anvende Esters Bog til at leve et sejrrigt liv



		De tre nøgler



		Begyndelsen på sejr og et åndeligt liv sammen med Gud



		Trin 1: Overdrage kontrollen af vores liv til Helligånden



		Trin 2: Indse, hvem vi er i Ham



		De to love



		Alle omkring os kan mærke det



		Åndelig krigsførelse



		Lys, Glæde, Fryd og Pragt



		Vi er i familie med Jesus



		Kampen er vundet









		12. Stå fast i troen

		Fastsatte dage



		Den fastsatte dag for din udfrielse



		Stå fast



		Aflæg det gamle menneske



		Give gaver



		Hamans ti sønner









		Appendiks 1: Tre nøgler i Esters Bog



		Appendiks 2: Hamans had til jøderne



		Kolofon









Page List





		5



		7



		8



		9



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		37



		38



		39



		40



		41



		42



		43



		44



		45



		46



		47



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		67



		68



		69



		70



		71



		72



		73



		74



		75



		76



		77



		78



		79



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		113



		114



		115



		116



		117



		118



		119



		120



		121



		122



		123



		124



		125



		127



		128



		129



		130



		131



		132



		133



		134



		135



		136



		137



		138



		139



		140



		141



		143



		144



		145



		146



		147



		148



		149



		150



		151



		152



		153



		154



		155



		156



		157



		159



		160



		161



		162



		163



		164



		4











